DIE ANC SE BEGRIP VIR DIE WAARDE VAN GETALLE IN POLITIEK, OORTREF DIÉ VAN DIE NP VAN DE KLERK - Afrikanervolksparty
DIE ANC SE BEGRIP VIR DIE WAARDE VAN GETALLE IN POLITIEK, OORTREF DIÉ VAN DIE NP VAN DE KLERK
Gepubliseer op 18 Januarie 2020 | Geskryf deur Redaksie | | | Trefslae: 217
In die Rooi Vrydag toespraak van F.W. de Klerk van 2 Februarie 1990, waarin al die geheime samesprekings, ooreenkomste en sameswerings om Suid Afrika se beheer oor te gee aan 'n swart meerderheidsregime, openlik beslag gegee is, is die gevolge van getallepolitiek beslis nie in berekening gebring nie.
Die druk vanuit die buiteland, wat Pik Botha as minister van buitelandse sake by die agterdeur ingesleep het in belang van die buiteland, het die nugterdenke van die eertydse Nasionale Party dermate vertroebel dat selfs die logika van meerderheidsgevolg nêrens in daardie geledere meer gefigureer het nie. Tewens, selfs die gewaande "regse" president se aannvanklike nugter politieke oordeel van 1973, is in die doofpot gestop na twee besoeke aan die "State Department" van Amerika!
Uit die onderstaande opmerkings van ANC-woordvoerder Pule Mabe is dit duidelik dat selfs die Swart Afrikane 'n beter begrip van getalle politiek het en bekommerd raak as daarvan afgewyk word, as die ganse blanke kabinet van 1990! Die AVP wil in die nuwe jaar van 2020 alle blankes wat nou nog van mening is dat hulle iets kan bereik deur deelname, op welke wyse ookal binne so 'n bestel, bestempel as tragiese medewerkers van die Afrikanervolk en Suid Afrika se ondergang!
Doof en blind vir die sigbare gevolge van ongeregtigheid wat aan die gang gehou word om ons te benadeel, ploeter hulle voort van een simptoom na die ander wat géén oplossings bring nie maar bydra tot die verdeling van ons volk!
ANC CONCERNED OVER MBOWENI'S PUBLIC UTTERANCES
JOHANNESBURG-Minister van Finansies Tito Mboweni se onlangse Twiets oor die Suid-Afrikaanse Reserwebank is met kritiek van die ANC ontvang. Die party sê hy is bekommerd oor Mboweni se openbare uitlatings. In 'n Twiet het Mboweni gevra wat die ANC hoop om te bereik deur die Rreserwebank te nasionaliseer. ANC-woordvoerder Pule Mabe sê leiers word verwag om die party se Resolusies op openbare platforms te handhaaf en nie hul voorbehoude uit te spreek nie. "Daar kan 'n resolusie wees voor 'n konferensies waarmee nie almal van ons sou eens wees in terme van die wat daarmee bereik is nie, maar die heersende dissipline van die kollektiewe besluite wat al ons strukture op die grond lei, is dat wanneer konferensies besluite wat geneem is die Resolusies sal wees wat veronderstel is om die volgende vyf jaar die organisasie se beleid te wees, "sê Mabe.